As my geheue korrek is, was Vivian Solomon en Lesley Fong die eerste spelers van kleur wat op 'n TRUK verhoog op getree het. Vivian was 'n wonderlike mens en 'n baie belowende akteur wat ongelukkig op 'n jong ouderdom in 'n motor ongeluk oorlede is. Ek het baie jare later weer die geleentheid gehad om saam met die begaafde Lesley Fong aan 'n British United Artists speelfilm, WINDPRINTS, te werk. Alhoewel dit 'n baie lekker produksie was, het dit ook hartseer in gehou. Dit was die heel laaste TRUK produksie in die Breytenbach Teater. Die geselskap het hierna almal op drie weke verlof gegaan, ek om te trou met Portia se pragtige kamermeisie, Desrè Coleman, en met ons terug keer begin werk aan die opening seisoen van die nuwe Staatsteater. Ek het ook bedank as 'n vas aangestelde akteur by TRUK en begin werk as vryskut akteur.